o stališču, ki se v imenu Unije zastopa v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v zvezi s predvidenim sprejetjem sklepa o ustanovitvi delovne skupine za razvojno sodelovanje

Predvideni akt bo postal zavezujoč za pogodbenici v skladu s členom 56(2) Sporazuma, ki določa: „Skupni odbor in Pododbor, ustanovljen na podlagi člena 28, sta za namene doseganja ciljev tega sporazuma pooblaščena za sprejemanje odločitev v primerih, ki jih sporazum določa. Odločitve sprejemata pogodbenici z dogovorom po zaključku njunih notranjih postopkov, potrebnih za sprejetje stališča o njih, s strani obeh pogodbenic. Odločitve so za pogodbenici zavezujoče; pogodbenici sprejmeta potrebne ukrepe za njihovo izvajanje.“

V skladu s členom 1(3) poslovnika Skupnega odbora Skupnemu odboru eno koledarsko leto izmenično predsedujeta minister za zunanje zadeve Mongolije in visoki predstavnik Unije za zunanje zadeve in varnostno politiko. Predsednika lahko pravico do predsedovanja vsem ali delu sestankov Skupnega odbora preneseta na višjega uradnika.

Cilj Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Sporazum) je okrepiti dvostranske odnose pogodbenic, ki se zavezujeta, da bosta vzdrževali celovit dialog in spodbujali nadaljnje sodelovanje med njima na vseh področjih vzajemnega interesa. Sporazum je začel veljati 1. novembra 2017.

2.1.Okvirni sporazum o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani

Ta predlog se nanaša na sklep o določitvi stališča, ki naj se v imenu Unije zastopa v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v zvezi s predvidenim sprejetjem sklepa o ustanovitvi delovne skupine za razvojno sodelovanje.

Ta predlog sklepa Sveta določa stališče, ki naj se v imenu Unije zastopa v Skupnem odboru, ustanovljenem s Sporazumom, o predlogu za ustanovitev delovne skupine za razvojno sodelovanje in sprejetje njenih pooblastil. Po sestanku Skupnega odbora 3. decembra 2020 sta EU in Mongolija v potrjenem zapisniku izrazili namero, da si bosta prizadevali za ustanovitev take delovne skupine, potem ko bodo zaključeni ustrezni notranji postopki.

Ta predlog je v skladu z načeli Sporazuma, in sicer da je treba spodbujati vse vidike trajnostnega razvoja. Poleg tega člen 2 Sporazuma določa, da se pogodbenici zavežeta, da bosta vzdrževali celovit dialog in spodbujali nadaljnje medsebojno sodelovanje na vseh področjih vzajemnega interesa. To je tudi v skladu z izraženim ciljem Pogodbe o spodbujanju trajnostnega gospodarskega, socialnega in okoljskega razvoja držav v razvoju.

4.Pravna podlaga

4.1.Postopkovna pravna podlaga

4.1.1.Načela

Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.

Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“.

4.1.2.Uporaba v obravnavanem primeru

Skupni odbor je organ, ustanovljen s sporazumom, tj. z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani.

Akt, ki naj bi ga sprejel Skupni odbor, je akt s pravnim učinkom. Predvideni akt ima pravni učinek, saj bo zavezujoč po mednarodnem pravu v skladu s členom 56(2) Sporazuma in bo omogočil ustanovitev delovne skupine za razvojno sodelovanje v skladu s členom 56(4) Sporazuma. Predvideni akt ne dopolnjuje ali spreminja institucionalnega okvira Sporazuma.

Postopkovna pravna podlaga za predlagani sklep je zato člen 218(9) PDEU.

4.2.Materialna pravna podlaga

4.2.1.Načela

Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.

4.2.2.Uporaba v obravnavanem primeru

Glavni cilj in vsebina predvidenega akta se nanašata na razvojno sodelovanje. Materialna pravna podlaga za predlagani sklep je zato člen 209 PDEU.

4.3.Zaključek

Pravna podlaga predlaganega sklepa bi moral biti člen 209 PDEU v povezavi s členom 218(9) PDEU.

2022/0239 (NLE)

Predlog